《晨起雪作》
宋代·赵蕃

苦寒不成眠，哀哉何时旦。
拥衣听鸡鸣，有类巢木鹳。
窗明若彷听，自起寻宿炭。
残炉星销尽，束緼分邻爨。
频年惯羇旅，未省今日叹。
为生乃至是，可复一笑粲。
阴风忽悲吼，出户雪欲乱。
所恨梅未开，不得争璀璨。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。